Diari Oficial de la Generalitat Valenciana


Sumari del DOGV 7369, del 26-09-2014 (2014/8655)

Notificació de la sentència dictada en el procediment de guarda i custòdia número 1370/2013.
--------------------------------------------------------------------------------------------

### Dades del document

Número de DOGV
:   7369

Data del DOGV
:   26-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8655


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1370/2013. [2014/8655]  
Rafael Roselló Sobrevela, secretari del Jutjat de Primera Instància número 8 de València.   
Juí sobre família, guarda i custoria, alimentació fill menor no matrimonial no consensuat 001370/2013.  
Part demandant: María Luz King Ejom.   
Part demandada: Pablo Enrique Mbela Iyanga.   
Sobre guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text literal següent:  
  
«Dispositiva  
Estime la demanda plantejada per Mari Luz King Ejome contra Pablo Enrique Mbela Iyanga, declarat en rebel·lia, sobre mesures personals i aliments relatius al fill comú S. R., i acorde les mesures definitives següents:  
1a. L'atribució de la guàrdia i custòdia de la filla menor S. R. M. K, a sa mare, Mari Luz King Ejome, a qui s'atribuïx l'exercici exclusiu de la pàtria potestat sobre esta filla menor d'edat.  
No pertoca fixar cap règim de visites en favor del demandat sense perjuí de què puga fixar-se a la seua instància en el corresponent procés de modificació de mesures.  
2a. Pablo Enrique Mbela Iyanga contribuirà com a prestació per aliments per a la filla menor, abonant a sa mare, Mari Luz King Ejome, per mesos anticipats i dins dels cinc primers dies de cada mes, en el compte bancari que designe la mare, la quantitat mensual de 150 euros, suma pecuniària que serà anualment actualitzada segons la variació que experimente en relació amb l'IPC, junt amb la mitat dels gastos de caràcter extraordinari de la menor, els necessaris en tot cas, i els convenients degudament consensuats pels progenitors o a falta d'això amb autorització judicial.  
Tot això, sense que pertoque fer una expressa imposició de les costes processals del present procediment a cap de les persones litigants.  
De conformitat amb el que disposen els articles 265 i 266 de la Llei Orgànica del Poder Judicial, cal anotar esta sentència en el llibre corresponent, la qual s'afegirà a les actuacions originals i serà notificada a les parts, fent-los saber que contra esta sentència podran preparar en este jutjat un recurs d'apel·lació, dins dels cinc dies següents a la seua notificació i amb consignació prèvia de la quantitat de 50 euros en el compte de consignacions d'este jutjat.   
Esta és la meua sentència que pronuncie, mane i firme».  
Publicació. L'anterior sentència ha sigut llegida i publicada pel magistrat jutge que l'ha dictat, de forma legal, en el mateix dia de hui. En done fe.  
Per desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat per a portar a efecte la diligència de notificació.  
  
València, 19 de setembre de 2014.- El secretari judicial: Rafael Roselló Sobrevela.